paragraph_text: Glavni lik, Justice, piše prekrasne pjesme koje recitira tijekom filma. Pjesme je ustvari napisala američka pjesnikinja Maya Angelou. Angelou se također pojavljuje u filmu kao jedna od triju starijih sestara, May, June i April (zovu ih "Kalendarske sestre") koje likovi susreću na obiteljskom okupljanju. Pred kraj filma pojavljuje se "The Last Poets", grupa pjesnika i glazbenika nastala krajem 1960-ih u SAD-u iz pokreta za ljudska prava.